Tiom da someroj, vintroj, autonoj, eltenente unu la alian
tedante unu la alian, interŝanĝoj de admon'
Vi, rigardanta al pasint'. Mi rezignanta pri mia fier'
pensante ke iam tio nia pliboniĝos
sufiĉe! jam pasis tro da jaroj kaj mi scias ke vi
ne ŝanĝos vian duran sintenon
sed mi sentas ke alvenis la tago, ke mi kolektis la tutan energion
por diri al vi ke mi ne plu povas elteni
ĉar dum tiom da jaroj mi estis tio kion mi ne volis esti
kaj mi estas sincera, ĉiunokte, mi enlitiĝas kun la sento de misvivita tago
Hispanio, kara, tio nia ne funkcias
Ni kundividis dolĉajn somerojn kaj vintrojn ege bruajn
tiom da aferoj venus al mia kap'
la vespermanĝoj kaj la manĝetoj sub la suno ĉe teraso
kaj la muziko kiun vi aŭskultigis al mi
ni kunvivis fekmomentojn, tiom da peno por interkompreno
dum tiom longa temp' ke mi ne plu povas memori
kiel ni interkonatiĝis, en kiu momento vi aperis
kaj min enuas ke vi denove rakontu pri la afer'
Dum tiom da jaroj mi estis tio kion mi ne volis esti
kaj mi estas sincera: ĉiutage, mi enlitiĝas kun la sento de misvivita tago
Hispanio, kara, tio nia ne funkcias
al mi jam urĝas do...
Hispanio, kara, tio nia ne funkcias
se tio ne ĝenas vin...mi antaŭeniros
Hispanio, kara, tio nia ne funkcias
kaj jam ne utilas plia parolad'
Hispanio, kara, tio nia ne funkcias
-Kion vi opinias, Mali ?
-Nu, mi opinias ke Hispanio ne bone agordas, ne bone agordas pri ni
-Ja, ja, tio veras. Ni havas fiskan deficiton
kulturan deficiton, laboran deficiton kaj gramatikan deficiton
konceptan deficiton kaj mensan deficiton
ni havas deficiton pri identeco...
-Tio ne rimas
- Sed estas vereco!
Pasis multaj someroj, vintroj kaj aŭtunoj
nun estas la horo, katalunoj, por nia printempo
kaj ne penu, ne min voku, ne postsekvu min
kia turmento, kara mia,
estu pli toreadora, ni povas kune trinkejumi
aŭ kune butikumi, aŭ ni povas iniciati iun negocon
kaj vi povas esti mia kunsocietano
mi foriras kun multaj el viaj aferoj:
la mituloj de la vendejo, la banmantelo kaj la ŝako, la manĝilaro kaj iu portreto
Hispanio, kara, tio nia ne funkcias
al mi urĝas jam, do...
Hispanio, kara, tio nia ne funkcias
se tio ne ĝenas vin...mi antaŭeniros
Hispanio, kara, tio nia ne funkcias
kaj jam ne utilas plia parolad'
Hispanio, kara, tio nia ne funkcias
kaj ni ĉesu pri futbalpokaloj,
pri la ŝtata pilkkonkuro kaj la ruĝa sportĉemizo
ek, kojonoj sur la tablo
ni devas okupiĝi pri gravaĵo
Ni kunvivis fekmomentojn, tiom da peno por interkompreno
lando kiu ellitiĝas frumetene estos nehaltigebla
Hispanio, kara, aj, Hispanio, kara, aj, Hispanio, kara
aj, Hispanio, kara, tio nia ne funkcias
Hispanio, kara, aj, Hispanio, kara
tio nia ne funkcias